คู่มือเล่นเกม:เริ่มสร้างสวนสัตว์

* ในโหมด 'Franchise' และ 'Sandbox' ผู้เล่นจะได้เลือกตำแหน่งเมื่อจะสร้างสวนสัตว์ที่แรก
* ในโหมด 'Career' ทวีปจะขึ้นอยู่กับเนื้อเรื่อง

### ทวีปทั้งหมด

1. ยุโรป
2. อเมริกาเหนือ
3. อเมริกาใต้และอเมริกากลาง
4. เอเชีย
5. แอฟริกา
6. โอเชียเนีย
7. แอนตาร์คติกา

### ไบโอมทั้งหมด

1. ทุนดรา (Tundra) - ขั้วโลกหนาวเย็นรายล้อมด้วยภูเขา
2. ไทกา (Taiga) - ป่าในเขตหนาวเย็นที่เต็มไปด้วยต้นสน
3. อบอุ่น (Temperate) - สภาพแวดล้อมที่มีลักษณะทางกายภาพแบบผสมผสาน ร้อน ฝน หนาว
4. ทุ่งหญ้า (Grassland) - พื้นที่เปิดอันอบอุ่นและกว้างใหญ่
5. ร้อนชื้น (Tropical) - ส่วนใหญ่จะเป็นป่าดิบชื้น
6. ทะเลทราย (Desert) - ร้อนและแห้งแล้ง
7. น้ำ - ใช้แยกประเภทสัตว์ แต่ไม่สามารถเลือกเป็นจุดตั้งสวนสัตว์ได้

### การเลือกทวีปและไบโอมจะส่งผลถึง

* สภาพอากาศ
* การใช้ชีวิตในสภาพแวดล้อมของสัตว์
* ความถี่ในการปรากฎตัวของสัตว์บนตลาด

## ทางเดิน

ทางเดินคือสิ่งสำคัญที่เชื่อมต่อทุกสิ่ง หากไม่มีทางเดิน พนักงานและแขกจะไม่สามารถเคลื่อนที่ได้

### การสร้างทางเดิน

1. เลือกประเภททางเดินจากหน้าต่างก่อสร้าง
2. วางทางเดินด้วยปุ่มเมาส์ซ้าย หากวางใกล้ทางเดินที่มีอยู่ก่อนหน้า ทางเดินทั้งสองจะเชื่อมต่อกัน
3. เปลี่ยนเส้นทางทางเดินด้วยการเลื่อนเมาส์

* ความกว้างและความยาวของทางเดินสามารถเปลี่ยนแปลงได้ตามผู้เล่นประสงค์
* ทางเดินที่กว้างขึ้นจะแพงขึ้น สามารถรองรับแขกได้เยอะและลดโอกาสการแออัดและคอขวด
* การวางทางเดินขั้นสูง ผู้เล่นสามารถใช้ 'Angle Snap' ได้
* 'Align to Grid' จะทำให้ทางเดินวางเป็น 90 องศาพอดี
* ผู้เล่นสามารถลบทางเดินได้ด้วยการกดปุ่ม 'Delete Path' แล้วคลิกที่ทางเดินที่ต้องการ

### ทางเดินมีทั้งหมด 2 ประเภท

1. ทางเดินพื้นแข็งทั่วไป
2. ทางเดินพื้นธรรมชาติ

## คิว

**คิว** คือทางเดินพิเศษของเกม ใช้เพื่อสร้างทางต่อคิวให้กับรถราง

แขกจะไม่เดินบนทางคิวเว้นแต่เมื่อต้องต่อคิวเท่านั้น

แขกอาจเกิดความไม่พอใจได้หากแถวของคิวยาวเกินไป พวกเขาอาจทิ้งคิวแล้วเดินออกมาได้

ผู้เล่นสามารถฟื้นคืนความสุขของแขกได้ด้วยการวางสิ่งและตกแต่งสิ่งก่อสร้างให้สวยงาม

## ทางเดินพนักงาน

* แขกจะไม่สามารถใช้ทางเดินพนักงานได้
* พนักงานจะใช้ทางเดินนี้เพื่อหลบจากสายตาแขก

## ไฟฟ้า

### แหล่งกำเนิดไฟฟ้า

#### **หม้อแปลง**

หม้อแปลงมีราคาถูกและมีรัศมีที่กว้าง แต่ไม่ใช่ไฟฟ้าพลังงานทดแทนและมีค่าซ่อมบำรุงสูง
แขกไม่สบายลูกตานักที่ได้เห็นมัน เพราะฉะนั้นควรวางไว้ไกลหรือหลบสายตาสักหน่อย
รัศมี: 80 เมตร

#### **กังหันลม**

กังหันลมมีราคาแพงกว่าหม้อแปลง สร้างไฟฟ้าพลังงานทดแทนและไม่มีค่าบำรุงรักษา
แขกยินดีที่ได้เห็นพลังงานทดแทน เว้นแต่มันสร้างเสียงดังซึ่งอาจทำให้ความสุขของแขกลดลงเล็กน้อย
รัศมี: 60 เมตร

#### **แผงโซลาร์เซลล์**

โซลาร์เซลล์เป็นพลังงานทดแทน เหมาะสำหรับใช้ในสภาพอากาศที่ร้อนและแดดจ้า
แผงโซลาร์เซลล์มีราคาสูงแต่ไม่มีค่าบำรุงรักษา
แขกยินดีที่ได้เห็นพลังงานทดแทน และไม่ก่อเสียงรบกวนอีกด้วย
รัศมี: 28 เมตร

* ไฟฟ้าพลังงานทดแทนจะช่วยเพิ่มค่าความอนุรักษ์ของสวนสัตว์
* หากกังหันลมหรือแผงโซลาร์เซลล์ถูกบังไว้เครื่องจะไม่ทำงาน
* เครื่องกำเนิดไฟฟ้าใด ๆ ก็ตามจะมอบไฟเลี้ยงให้กับสิ่งปลูกสร้างในรัศมีที่กำหนด รวมถึงกรณีที่บางส่วนของสิ่งปลูกสร้างคาบเกี่ยวเข้ามาในรัศมีก็ได้รับไฟเลี้ยงเช่นกัน
* เครื่องกำเนิดไฟฟ้าจะเสื่อมสภาพตามกาลเวลาและต้องมีการซ่อมบำรุงโดยวิศวกร เรียงลำดับความเร็วในการเสื่อมสภาพ หม้อแปลง>กังหันลม>แผงโซลาร์เซลล์
* เมื่อค่าประสิทธิภาพของเครื่องกำเนิดไฟฟ้าลดต่ำกว่า 50% รัศมีของการจ่ายไฟจะค่อย ๆ ลดลง จนอาจพังและทำให้ไฟดับได้ เมื่อลดต่ำถึง 0% เครื่องจะไม่ทำงานอย่างสมบูรณ์

***Note:** การจ่ายไฟที่ประตูทางเข้าสวนสัตว์ไม่มีค่าซ่อมบำรุงและรัศมีจะไม่มีวันแคบลง*

### ทางเข้าสวนสัตว์

* ทุกสวนสัตว์จะเริ่มที่ทางเข้าสวนสัตว์เสมอ เป็นจุดที่แขกต้องจ่ายค่าเข้าสวนสัตว์
* ทางเข้าสวนสัตว์ยังทำหน้าที่เป็นแหล่งจ่ายไฟฟ้าอีกด้วย

## เครื่องบำบัดน้ำ

* เครื่องบำบัดน้ำต้องการไฟเลี้ยงใช้เพื่อบำบัดให้น้ำสะอาด
ถือเป็นสิ่งจำเป็นที่จะช่วยให้สัตว์มีน้ำสะอาดดื่มซึ่งจะลดโอกาสการติดเชื้อ
* ความสะอาดของน้ำส่งผลต่อการมองเห็นของแขกเช่นกัน หากน้ำขุ่นแขกก็จะมองเห็นสัตว์ไม่ชัด
* แขกไม่อยากเห็นและไม่อยากอยู่ใกล้เครื่องบำบัดน้ำ

เครื่องบำบัดน้ำจะทำงานเมื่อส่วนใดส่วนหนึ่งของน้ำอยู่ในรัศมีของเครื่อง รวมถึงกรณีที่บางส่วนของน้ำคาบเกี่ยวเข้ามาในรัศมีก็ได้รับการบำบัดเช่นกัน
เครื่องบำบัดน้ำจะเสื่อมสภาพตามกาลเวลาและต้องมีการซ่อมบำรุงโดยวิศวกร
เมื่อค่าประสิทธิภาพของเครื่องบำบัดน้ำลดต่ำกว่า 50% รัศมีของการบำบัดจะค่อย ๆ ลดลง จนอาจพังและไม่สามารถบำบัดน้ำได้ เมื่อลดต่ำถึง 0% เครื่องจะไม่ทำงานอย่างสมบูรณ์

## การซ่อมบำรุงสิ่งปลูกสร้าง

วิศวกรจะคอยซ่อมบำรุงเครื่องต่างๆ เพื่อไม่ให้มันเสื่อมประสิทธิภาพในการทำงาน

วิศวกรจะซ่อมเองอัตโนมัติ แต่ผู้เล่นก็สามารถเรียกให้ซ่อมตามคำสั่งได้เช่นกัน
ผู้เล่นสามารถปรับตารางการซ่อมบำรุงของวิศวกรได้โดยการคลิกที่เครื่องแล้วเลือก 'ROUTINE VISITS'

## สิ่งปลูกสร้างของพนักงาน

พนักงานต้องการสิ่งปลูกสร้างที่ตรงตามประเภทของพวกเขา สิ่งปลูกสร้างเหล่านี้ต้องใช้ไฟเลี้ยง และสามารถเข้าถึงได้ด้วยทางเดินบนพื้น สิ่งปลูกสร้างที่ตกแต่งอย่างสวยงามจะเพิ่มความสุขให้กับพนักงานเมื่อพวกเขาอยู่ข้างในอาคาร

* แขกไม่ชอบอยู่ใกล้สิ่งปลูกสร้างของพนักงาน เพราะฉะนั้นควรวางให้ห่างจากทางเดินแขก
* ผู้เล่นสามารถเปิดหน้าต่างวิเคราะห์ 'Negative Impacts on Guests' เพื่อดูระยะที่เหมาะสมได้

## Trade Centre

ทำหน้าที่เป็นประตูสู่สวนสัตว์ของสัตว์ทุกสายพันธุ์ จำเป็นต้องมีอาคารนี้เพื่อรับเลี้ยงสัตว์ในตลาด

สัตว์ที่ถูกส่งเข้า Trade Centre จะถูกเก็บไว้ อายุและค่าสถานะต่างๆ จะไม่มีการเปลี่ยนแปลง

* คลังเก็บสัตว์ธรรมดา, คลังเก็บสัตว์จัดแสดงและคลังเก็บสัตว์ที่ได้รับจากภารกิจจะแยกจากกัน
* หากคลังเต็มผู้เล่นจะไม่สามารถรับเลี้ยงหรือลงขายสัตว์ได้

## Keeper Hut

เป็นอาคารที่พนักงานดูแลสัตว์ใช้เพื่อเตรียมอาหารให้แก่สัตว์ เป็นสิ่งจำเป็นในการรักษาสภาพจิตใจสัตว์

การวาง Keeper Hut คือสิ่งสำคัญ ผู้เล่นควรพิจารณาระยะห่างของ Keeper Hut กับ Habitat  เพื่อให้พนักงานดูแลสัตว์สามารถทำงานได้อย่างต่อเนื่อง
Keeper Hut ขนาดเล็กสามารถใช้ได้เพียงคนเดียว ขณะที่ขนาดใหญ่สามารถใช้พร้อมกันได้ถึง 6 คน

## ห้องพักพนักงาน (Staff Room)

สถานที่ที่พนักงานใช้เพื่อฟื้นพลังงานก่อนกลับไปทำหน้าที่ต่อ

* พนักงานที่ไม่ได้พักจะทำงานได้แย่ลงและอาจลาออก
* หากห้องพักพนักงานไม่มีไฟเลี้ยง พนักงานจะยืนต่อคิวรออยู่ข้างนอกจนกว่าไฟจะมา (เว้นแต่จะมีห้องอื่นที่ใช้งานได้)
* ห้องพักพนักงานใช้เพื่อฝึกและอัพเกรดเลเวลพนักงาน
* พนักงานที่ถูกอัพเกรดเลเวลแล้วจะอัพระดับในครั้งต่อไปที่พวกเขาเข้าห้องพัก
* ห้องพักพนักงานสามารถตั้งค่าพิเศษได้ ซึ่งสามารถช่วยให้พนักงานที่เข้าพักในห้องนั้นได้รับค่าสถานะพิเศษ

ห้องพักพนักงานขนาดเล็กสามารถใช้ได้ 4 คน ขณะที่ขนาดใหญ่ใช้ได้ถึง 12 คน

Perk
 **Rec Room** | พนักงานจะฟื้นพลังงานเร็วขึ้น

***Note:** การเลือก Perk จะทำให้เสียค่าใช้จ่ายเพิ่ม*

## ห้องกักกัน (Quarantine)

ห้องกักกันใช้เพื่อแยกสัตว์ที่สุ่มเสี่ยงออกจากกลุ่มก่อนจะนำไปรักษาในห้องผ่าตัด

ทั้งยังสามารถใช้ตรวจสุขภาพสัตว์ที่เพิ่งรับเลี้ยงมาก่อนนำเข้าสวนสัตว์ได้อีกด้วย

ห้องกักกันขนาดเล็กสามารถเก็บสัตว์ได้ 4 ตัว ในขณะที่ห้องขนาดใหญ่สามารถเก็บสัตว์ได้ถึง 12 ตัว

## ห้องผ่าตัดของสัตวแพทย์ (Vet Surgery)

ห้องผ่าตัดคือห้องพนักงานห้องเดียวที่ใช้รักษาสัตว์ การไม่มีห้องผ่าตัดถือเป็นเรื่องที่เสี่ยงอย่างมาก

ห้องผ่าตัดหนึ่งห้องสามารถรักษาสัตว์ได้เพียงตัวเดียวต่อครั้งเท่านั้น

## ห้องค้นคว้าวิจัย (Research Centre)

สัตวแพทย์สามารถค้นคว้าวิจัยสัตว์แต่ละสายพันธุ์เพื่อประโยชน์ดังนี้:

* เพิ่มคุณภาพอาหาร
* ปลดล็อคของตกแต่งใหม่
* เพิ่มโอกาสในการผสมพันธุ์
* เพิ่มความรู้แก่แขก
* เพิ่มภูมิคุ้มกันต่อโรค
* ปลดล็อค 'เรื่องน่ารู้' ใน Zoopedia

ห้องค้นคว้าวิจัยมีสองขนาด ขนาดเล็กสามารถใช้ได้ 1 คน ขณะที่ห้องขนาดใหญ่ใช้ได้ 6 คน

## Workshop

Workshop ใช้สำหรับวิศวกรเพื่อทำการค้นคว้าวิจัย ซึ่งจะปลดล็อค:

* สิ่งปลูกสร้างใหม่
* ร้านค้าใหม่
* ของตกแต่งทัศนียภาพและพิมพ์เขียว
* รถเยี่ยมชมสวนสัตว์
* กำแพงชนิดใหม่
* พิมพ์เขียวที่พัก
* พิมพ์เขียว Habitat

Workshop มีขนาดเดียวและใช้ได้แค่คนเดียวต่อครั้งเท่านั้น

## อุปกรณ์เพื่อความปลอดภัย (Security Items)

กล้องวงจรปิดสามารถป้องกันการโจรกรรมในพื้นที่ได้ แต่ก็ส่งผลเสียต่อแขกเพราะจะทำให้แขกรู้สึกไม่เป็นส่วนตัว

* ป้าย 'ห้ามให้อาหารสัตว์' ช่วยลดโอกาสที่แขกจะโยนอาหารให้สัตว์
* ป้าย 'ห้ามรบกวนสัตว์' จะช่วยลดการส่งเสียงดังของแขก ซึ่งจะช่วยลดความเครียดสัตว์

## สิ่งปลูกสร้างสำหรับแขก (Guest Facilities)

* สิ่งปลูกสร้างจะช่วยเติมเต็มความต้องการของแขก ซึ่งจำเป็นต้องมีไฟเลี้ยง
* หากภายในบริเวณสิ่งปลูกสร้างมีการตกแต่ง แขกและพนักงานใกล้เคียงจะมีความสุขเพิ่มขึ้น

## ทางเข้าสวนสัตว์

* ทางเข้าสวนสัตว์เป็นประตูทางเข้าและทางออกสำหรับแขก และยังเป็นแหล่งจ่ายไฟอีกด้วย ทั้งยังไม่ส่งผลด้านลบต่อแขกที่อยู่ใกล้
* ผู้เล่นสามารถคลิกที่ทางเข้าเพื่อปรับค่าเข้าได้

## ร้านค้าและห้องน้ำ

* ร้านค้าคือสิ่งปลูกสร้างที่จะเติมเต็มความหิวและความกระหายน้ำของแขก ถือเป็นสิ่งที่จะสร้างกำไรให้กับสวนสัตว์ได้อย่างดี
* ร้านค้าจำเป็นต้องมีพนักงานขาย

### ร้านอาหาร

การขายอาหารที่เหมาะสมต่อสภาพแวดล้อมจะช่วยให้แขกมีความสุขมากขึ้น แขกจะอยากกินอาหารร้อนๆ ในสภาพอากาศหนาวเย็นมากกว่า

### ร้านเครื่องดื่ม

การเครื่องดื่มที่เหมาะสมต่อสภาพแวดล้อมจะช่วยให้แขกมีความสุขมากขึ้น แขกจะอยากดื่มน้ำเย็นๆ ในสภาพอากาศร้อนมากกว่า

### ห้องน้ำ

ผู้เล่นสามารถเลือกเก็บเงินค่าเข้าห้องน้ำจากแขกได้ ห้องน้ำต้องมีการทำความสะอาดอย่างสม่ำเสมอโดยพนักงานทำความสะอาด หากห้องน้ำสกปรกจะมีควันสีเขียวรอบ ๆ และจะทำให้แขกรอบข้างรู้สึกไม่ดีและอาจป่วยได้

* ห้องน้ำที่สกปรกแขกจะไม่สามารถใช้งานได้

## ร้านประชาสัมพันธ์ (Information Centre)

แขกสามารถซื้อของจากร้านประชาสัมพันธ์ได้ดังนี้:

* ร่ม ใช้เพื่อกันฝนและหิมะ
* ไกด์เสียง (Audio Guides) ใช้เพื่อเพิ่มระดับการศึกษาของสวนสัตว์
* เซ็ทของที่ระลึก (Adoption Packs)

## กล่องรับบริจาค (Donation Box)

* เป็นสิ่งสำคัญที่ควรมีเพื่อสร้างรายได้ให้กับสวนสัตว์ กล่องรับบริจาคที่รับบริจาคได้ต้องอยู่ใกล้จุดชมวิวสัตว์ ยิ่งวิวดี เห็นสัตว์ได้ชัดแค่ไหน แขกก็จะยิ่งบริจาคมากขึ้น
* กล่องรับบริจาคไม่ต้องใช้ไฟเลี้ยง และต้องวางไว้บนทางเดิน

## ATM

เอทีเอ็มมีไว้ให้แขกเบิกเงินในกรณีที่เงินสดหมด หากแขกเงินหมด แขกจะไม่สามารถใช้จ่ายได้ เอทีเอ็มจึงเป็นสิ่งจำเป็นในการรักษาสภาพทางการเงินของสวนสัตว์

* ผู้เล่นอาจคิดค่าใช้บริการเอทีเอ็มได้ แต่แขกจะไม่พอใจ

## เก้าอี้และถังขยะ

### เก้าอี้

* เมื่อแขกต้องเดินไปตามเส้นทางในสวนสัตว์แขกจะเริ่มเหน็ดเหนื่อย การวางเก้าอี้ไว้อย่างพอเหมาะจะช่วยให้แขกสามารถนั่งพักฟื้นฟูพลังงานได้
* แขกจะใช้โต๊ะปิกนิคเพื่อนั่งทานข้าวและน้ำ ดังนั้นผู้เล่นจึงควรวางไว้ใกล้ๆ ร้านค้า

### ถังขยะ

ช่วยลดปัญหาการทิ้งขยะไม่เป็นที่เป็นทางของแขก

* ถังขยะจะค่อยๆ พูนและอาจล้นได้หากพนักงานทำความสะอาดไม่มาจัดการ
* ถังขยะสามารถโดนแขกทำลายได้ ซึ่งจะทำให้ถังขยะพังและใช้งานไม่ได้

## สิ่งที่เกี่ยวข้องกับความรู้

### ป้ายให้ความรู้ (Education Signs)

ป้ายจะให้ความรู้แก่แขก
ป้ายมีสองชนิด ได้แก่ อันใหญ่สำหรับสัตว์ปกติและอันเล็กสำหรับสัตว์จัดแสดง

เมื่อวางป้าย

ผู้เล่นต้องเลือกสัตว์ที่ต้องการแสดงป้ายด้วย รายชื่อสัตว์จะเรียงตามระยะ Habitat ที่ใกล้ที่สุด

แขกอาจหยุดและอ่านป้าย หากข้อความในป้ายตรงกันกับ Habitat ใกล้เคียง หลังจากนั้นแขกจะได้ระดับการศึกษาเพิ่มขึ้น

* หากสัตว์อยู่ไกลเกินไปแขกจะได้ความรู้น้อยลง
* ระดับความรู้ที่แขกได้ขึ้นอยู่กับการค้นคว้าวิจัยสัตว์สายพันธุ์ดังกล่าว
* หากผู้เล่นสังเกต ระดับค้นคว้าวิจัยจะปรากฎบนป้ายให้ความรู้
* ป้ายให้ความรู้ต้องใช้ไฟเลี้ยง และต้องวางไว้บนทางเดิน

### ลำโพงกระจายความรู้ (Education Speaker)

เมื่อวางกระจายความรู้แล้ว ผู้เล่นต้องเลือกสายพันธุ์ที่ต้องการด้วย

* รายชื่อสัตว์จะเรียงตามระยะ Habitat ที่ใกล้ที่สุด แขกอาจหยุดและฟังเสียง หากเสียงจากลำโพงตรงกันกับ Habitat ใกล้เคียง แขกจะได้รับความรู้เพิ่มขึ้น หากสัตว์อยู่ไกลเกินไปแขกจะได้ความรู้น้อยลง
* ระดับความรู้ที่แขกได้ขึ้นอยู่กับการค้นคว้าวิจัยสัตว์สายพันธุ์ดังกล่าว
* แขกต้องยืนในระยะเวลาหนึ่งถึงจะได้ความรู้เต็มขีดจำกัด
* ลำโพงที่ระยะคาบเกี่ยวกันอาจทำให้แขกสับสน หากแขกยืนในจุดที่คาบเกี่ยวกันแขกจะไม่พอใจและจะไม่ได้รับความรู้
* ลำโพงกระจายความรู้ต้องใช้ไฟเลี้ยง

### บอร์ดประกาศ (Conversation Signs)

บอร์ดประกาศสามารถเลือกโชว์ข้อความที่ผู้เล่นต้องการได้ แขกอาจหยุดและยืนอ่านป้ายและจะได้รับความรู้เพิ่มขึ้น

* บอร์ดประกาศไม่มีให้ค้นคว้าวิจัยเพิ่มเติม
* บอร์ดประกาศให้ความรู้ต้องใช้ไฟเลี้ยง และต้องวางไว้บนทางเดิน

## ความสวยงาม (Scenery)

การตกแต่งความสวยงามของสวนสัตว์จะช่วยเพิ่มความสุขให้กับแขกรอบข้าง
พิมพ์เขียวของตกแต่งที่สวยงามสามารถปลดล็อคได้จากการค้นคว้าวิจัยของวิศวกร
สิ่งของบางชนิดสามารถถูกแขกทำลายได้ และจะมีผลเสียต่อแขกรอบข้าง

## Group Edit Mode

ผู้เล่นสามารถย้ายหรือแก้ไขสิ่งของทั้งกลุ่มได้
การแก้ไขสิ่งของในกลุ่มจะมีตาราง (Grid) ขึ้นมา เพื่อวัดระยะสิ่งของในกลุ่มให้เท่ากัน ผู้เล่นสามารถปรับระยะตารางได้ตามใจชอบ
เมื่ออยู่ในโหมดแก้ไขกลุ่ม การวางสิ่งของใดก็ตามถือว่าสิ่งของนั้นเป็นส่วนหนึ่งของกลุ่ม
ผู้เล่นสามารถเลือกขยับสิ่งใดสิ่งหนึ่งในกลุ่มได้อย่างอิสระ หรือจะขยับทั้งกลุ่มก็ได้ นอกจากนั้นยังสามารถคัดลอกสิ่งของทั้งหมดในกลุ่มได้อีกด้วย

## รถราง

การสร้างรถรางจะช่วยให้แขกสามารถเห็นทัศนียภาพมุมใหม่ได้กว้างขวางขึ้น
ขั้นตอนแรกในการสร้างรถรางจะเป็นภาพตัวอย่างก่อนสร้างจริง เมื่อทำการวางสถานีแล้ว รางรถจะแสดงขึ้น ผู้เล่นสามารถออกแบบรางรถได้ตามใจชอบ
Note: รถรางต้องใช้ไฟเลี้ยงและต้องมีทางเข้าคิวให้แก่แขกด้วย
การแก้ไขรางรถที่วางไปแล้ว เล่นสามารถดับเบิลคลิกที่รางที่ต้องการแล้วแก้ไขได้ตามประสงค์ การคลิกขวาจะเป็นการลบรางล่าสุดที่เพิ่งวาง

* พนักงานสวนสัตว์จะไม่ใช้รถราง

### การเชื่อมราง

เมื่อผู้เล่นต้องการจบงานสร้างราง ผู้เล่นสามารถกดที่สัญลักษณ์ตัวต่อเพื่อให้เกมออกแบบการจบรางให้แก่ผู้เล่นอัตโนมัติ

### ปัญหาเมื่อวางรางไม่ได้

หากความเร็วของรถเกินค่าจำกัด หรือทิศทางของรางไม่ถูกต้อง การวางรางจะถูกบล็อค

### Shuttle Mode

รถรางสามารถปรับให้เป็นระบบ Shuttle ได้ หมายความว่าผู้เล่นไม่จำเป็นต้องสร้างรางให้บรรจบกันให้ครบระบบ
ผู้เล่นสามารถเลือกโหมด Shuttle เพื่อให้รถสามารถเคลื่อนที่ไปทั้งข้างหน้าและข้างหลังย้อนกลับไปมาได้
ระบบนี้สามารถเปิดให้บริการรถได้แค่ 1 ตู้ และต้นปลายกับปลายสายต้องมีสถานีติดตั้งไว้
ระหว่างทางผู้เล่นสามารถเพิ่มสถานีย่อยได้ตามต้องการ

## พิมพ์เขียว (Blueprint)

พิมพ์เขียวคือรูปแบบสิ่งปลูกสร้างที่ถูกออกแบบมาเรียบร้อยแล้ว เป็นกลุ่มของสิ่งของรวมกันเป็นสิ่งปลูกสร้างอันสวยงาม
พิมพ์เขียวสามารถปรับแต่งได้เมื่อผู้เล่นติดตั้งมันบนสวนสัตว์แล้วเรียบร้อย
พิมพ์เขียวจะมีแท็กติดและสามารถแก้ไขแท็กเหล่านี้ได้ทีหลังเสมอ

## การสร้างพิมพ์เขียว

1. ใช้เครื่องมือเอนกประสงค์ วาดรอยประคลุมกลุ่มสิ่งของที่ต้องการทำพิมพ์เขียว
2. คลิกปุ่ม 'Save Selection As Blueprint'
3. คลิก 'New Blueprint'
4. จัดมุมและเซ็ทเวลาของวันให้เหมาะสม เพราะนี่จะเป็นภาพของพิมพ์เขียว
5. ตั้งชื่อพิมพ์เขียว
6. ใส่รายละเอียดพิมพ์เขียว
7. เพิ่มแท็ก
8. กดปุ่ม 'Create Blueprint' และพิมพ์เขียวจะเข้าสู่ระบบของท่าน

หากต้องการลบพิมพ์เขียว วางเมาส์ไว้เหนือพิมพ์เขียวที่ต้องการ จะมีปุ่ม 'Delete' ขึ้นมาข้างล่างขวาของพิมพ์เขียวแล้วจึงกดปุ่มเพื่อลบพิมพ์เขียว

## พิมพ์เขียว Habitat

เมื่อต้องการสร้างพิมพ์เขียว Habitat ที่มีองค์ประกอบพื้นฐานครบถ้วน

ผู้เล่นสามารถเลือก Habitat ที่ต้องการ แล้วกดปุ่ม 'Save as Blueprint'

### ข้อจำกัด

* พิมพ์เขียว Habitat จะไม่รวมสิ่งของที่อยู่นอกขอบเขต Habitat
* ทางเดิน, แขก และพนักงานจะไม่รวมอยู่ในพิมพ์เขียว
* พิมพ์เขียว Habitat เท่านั้นที่สามารถนับรวมโครงสร้างภูมิประเทศและแหล่งน้ำเข้าไปในพิมพ์เขียวได้

## แบ่งปันพิมพ์เขียว

ผู้เล่นสามารถแบ่งปันพิมพ์เขียวที่สร้างเสร็จแล้วได้โดยการกดที่ 'Upload to Steam Workshop' หลังจากนั้น:

1. กดปุ่ม 'New Workshop Item'
2. แก้ไขชื่อและรายละเอียดพิมพ์เขียว
3. กดปุ่ม 'Create Workshop Item'

เมื่อสำเร็จ ผู้เล่นคนอื่นสามารถดาวน์โหลดพิมพ์เขียวของคุณไปใช้ได้แล้ว

## ดาวน์โหลดพิมพ์เขียว

ผู้เล่นสามารถดาวน์โหลดพิมพ์เขียวได้ด้วยการ Subscribe พิมพ์เขียวที่ต้องการใน Steam Workshop

## แบ่งปันสวนสัตว์

เฉพาะสวนสัตว์ที่สร้างในโหมด Sandbox เท่านั้นจึงจะสามารถแบ่งปันได้
เมื่อผู้เล่นดาวน์โหลดสวนสัตว์ไปใช้ การแก้ไขใดก็ตามจะไม่ส่งผลต่อสวนสัตว์ต้นฉบับในพิมพ์เขียว
การแบ่งปันสวนสัตว์ทำเช่นเดียวกันกับการแบ่งปันพิมพ์เขียว